คลังดันซื้อเงินตราต่างประเทศล่วงหน้า
รมว.คลัง รีดผลงาน ดันซื้อขายสัญญาฟิวเจอร์อัตราแลกเปลี่ยน –เปิดเสรีแบงก์ต้นปีหน้า หลังมีข่าวถูกปรับออกจากรัฐบาล
9 ธ.ค. 2554

รมว.คลัง รีดผลงาน ดันซื้อขายสัญญาฟิวเจอร์อัตราแลกเปลี่ยน –เปิดเสรีแบงก์ต้นปีหน้า หลังมีข่าวถูกปรับออกจากรัฐบาล
นายธีระชัย ภูวนาถนรานุบาล รมว.คลัง เปิดเผยว่า ได้หารือกับนายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.)  เมื่อวันที่ 9 ธ.ค.ว่า หารือถึงความคืบหน้าในการเปิดซื้อ-ขายสัญญาอัตราแลกเปลี่ยนล่วงหน้า เงินเหรียญสหรัฐ ในตลาด ตลาดอนุพันธ์ (ทีเฟ็กซ์) โดย ธปท. ได้หารือกับคณะกรรมการกำกับหลักทรัพย์และตลาดหลักทรัพย์ (ก.ล.ต.)  และคาดว่าจะดำเนินการได้อย่างช้าในช่วงไตรมาส 2 ปีหน้า 
ทั้งนี้การปิดตลาดดังกล่าวจะไม่อนุญาตให้ผู้มีถิ่นที่อยู่นอกประเทศ(นอนเรสซิเดนท์)มาซื้อขาย แต่จะเป็นการเปิดโอกาสให้ผู้ส่ออกและนำเข้ามีทางเลือกนอกเหนือจากนำเงินการใช้บริการจากธนาคารพาณิชย์
ขณะเดียวกันได้ ได้มอบหมายให้ผู้ว่าการธปท.เร่งไปหารือกับ บริษัทหลักทรัพย์ (บล.) ในเรื่องธุรกิจระหว่างประเทศอย่างครบวงจรเหมือนกับ สถาบันการเงินเพื่อการลงทุนในต่างประเทศ เหมือนกับ เจ พี มอร์แกน 
สำหรับเรื่องการเปิดเสรีธนาคารที่มีเป้าหมายทำให้ส่วนต่างระหว่างดอกเบี้ยรับและดอกเบี้ยลดลงกว่าในปัจจุบันนั้น มีข้อสรุปว่าจะดำเนินการเร็วขึ้นจากเดิมที่กำหนดเปิดเสรีในปี 2557  โดยธปท.จะเร่งนำเสนอให้คณะรัฐมนตรี (ครม.) เห็นชอบภายในไตรมาส 1 ปีหน้า โดยในช่วงแรกจะเปิดเสรีกับประเทศในอาเซียน+5 (เกาหลีใต้, ญี่ปุ่น, จีน, ออสเตรเลีย และนิวซีแลนด์)
นอกจากนี้ คลังยังได้หารือกับ ธปท. เรื่องหนี้ของกองทุนฟูเพื่อการฟื้นฟูและพัฒนาระบบสถาบันการเงิน แต่ยังไม่ได้ข้อยุติ
ทั้งนี้ นายธีระชัย ปฏิเสธจะตอบเรื่องการปรับคณะรัฐมนตรี โดยคาดว่าจะมีการเปรับตำแหน่ง รมว.คลัง ด้วย โดยนายธีระชัย บอกเพียงสั้นๆ ว่าไม่มีความเห็นในเรื่องนี้